NAKKILAN KUNNAN YKSITYISTEIDEN KUNNAN AVUSTUSTEN JAKOPERUSTEET

Nakkilan kunnan yksityisteiden kunnan avustusten myöntämisessä käytetään seuraavia perusteita:

1. Tien järjestäytyminen:

Tiellä tulee olla järjestäytynyt tiekunta. Tiekunta ja yksityistietä koskevat tiedot ovat ilmoitettu Maanmittauslaitoksen yksityistierekisteriin ja Digiroadiin.

1. Tieosakkaat:

Kunta avustaa tiekuntaa ainoastaan ympärivuotiseen asuntokäyttöön käytetyn tien osalta.

1. Tien pituus:

Avustettavan yksityistien tai sen osan pituus on oltava vähintään 400 metriä.

1. Teiden kunnossapitoluokat ja –kertoimet:

Kunnossapitoluokka Kunnossapitokerroin

1. 1.50

2. 1.40

3. 1.30

4. 1.20

5. 1.10

6. 1.00

7. 0.90

8. 0.80

5. Omavastuun vähimmäisosuus:

Tiekuntien on teiden kunnossapitokustannuksina perittävä tieosakkailta yksikkömaksuina vähintään 25 %.

6. Hyväksytyt kunnossapitokustannukset:

Avustusten laskennan perusteena käytetään todellisia, toteutuneita tilinpäätöksessä vahvistettuja normaaleja hyväksyttyjä kunnossapitokustannuksia.

7. Avustushakemus:

Avustushakemus on vuosittain toimitettava kunnalle 31.3. mennessä.

8. Hankitut materiaalit ja tarvikkeet:

Kunnan toimesta yhteishankintana tai muutoin tiekunnille hankitut ma- teriaalit, tarvikkeet ja palvelut laskutetaan tiekunnilta todellisin kustannuksin.

9. Kunnan myöntämät avustukset:

Kunnan myöntämä avustus määräytyy käytettävissä olevien määräraho- jen, tien pituuden ja kunnossapitoluokan perusteella omavastuun osuus huomioiden. Avustuksen määrä ei saa ylittää anottua avustusmäärää.

Kunta harkitsee tapauksittain mahdollisen lisäavustuksen myöntämisen tapauksissa, joissa yksityistiellä on tieosakkaista riippumatonta liikennettä.

Peruskorjausavustukset käsitellään erikseen. Peruskorjaushankkeista on esitettävä peruskorjaussuunnitelma ja kustannusarvio. Peruskorjausavustusta voidaan myöntää enintään valiokunnan päättämä määrä. Peruskorjausavustus voi olla enintään 2/3 osaa todellisista toteutuvista peruskorjauskustannuksista, joista on esitettävä kuitit.

10. Valtionapu:

Mahdollisesti myönnettävä tiekunnan saama valtionavun osuus vähennetään laskennallisesta kunnan avustusmäärärahasta.